Ihor Bjelanov

Ihor Ivanovytsj Bjelanov (ukrainsk: Ігор Іванович Бєланов; russisk: Игорь Иванович Беланов – Igor Ivanovitsj Belanov; født 25. september 1960 i Odessa i Ukraina, daværende Sovjetunionen), er en sovjetisk og ukrainsk tidligere fotballspiller, mest kjent for sin tid hos Dynamo Kyiv og Borussia Mönchengladbach. Han ble kåret til Årets spiller i Europa i 1986.

Bjelanov spilte for SKA Odessa (197980), FK Tsjornomorets Odesa (1981–1984) og Dynamo Kyiv (1985–1989), hvor han var med på å vinne Cupvinnercupen i 1986. I 1989 fikk Belanov klarsignal til å spille i utlandet, og flyttet til Vest-Tyskland der han fikk kontrakt med Borussia Mönchengladbach. Han debuterte i Bundesliga den 4. november 1989.

Etter bare 24 kamper og fire mål for klubben, flyttet han til 2. Bundesliga-laget Eintracht Braunschweig der han debuterte den 27. april 1991 og han scoret 13 mål på 38 kamper. I 1995 flyttet han tilbake til Ukraina og til hans tidligere klubb FC Chernomorets Odessa hvor han spilte sesongen 1995–1996, og avsluttet karrieren hos Metalurh Mariupol i 1996/1997-sesongen.

Bjelanov spilte 33 landskamper for Sovjetunionen og scoret åtte mål. Etter spillerkarrieren har han prøvd seg med varierende hell som trener/klubb-eier i Sveits, og eier i dag Igor Belanovs fotballskole i Odessa.

 Referanser 

 Eksterne lenker 

 Igor Belanov på UkrSoccerHistory.com

Kategori:Ukrainske fotballspillere
Kategori:Sovjetiske fotballspillere
Kategori:Spillere i Fotball-VM 1986
Kategori:Spillere i Fotball-EM 1988
Kategori:Fotballspillere for FK Tsjornomorets Odesa
Kategori:Fotballspillere for FC Dynamo Kyiv
Kategori:Fotballspillere for Eintracht Braunschweig
Kategori:Fotballspillere for Borussia VfL 1900 Mönchengladbach
Kategori:Personer fra Odesa
Kategori:ukrainske militære fra den russisk-ukrainske krig